ยกเลิกรับแลกเงิน 5 ปอนด์-เงินสวีเดนรุ่นเก่าตั้งแต่31มี.ค.นี้
ธนาคารประกาศเลิกรับแลกเงิน 5 ปอนด์และเงินสกุลโครนสวีเดนรุ่นเก่า มูลค่า 100 และ 500 SEK  31 มี.ค.นี้
30 มี.ค. 2560

ธนาคารประกาศเลิกรับแลกเงิน 5 ปอนด์และเงินสกุลโครนสวีเดนรุ่นเก่า มูลค่า 100 และ 500 SEK  31 มี.ค.นี้เมื่อวันที่ 30 มี.ค. ร้านแลกเปลี่ยนเงินต่างประเทศ และธนาคารพาณิชย์ออกประกาศ ให้ลูกค้าที่มีธนบัตรมูลค่า 5 ปอนด์รุ่นเก่าให้รีบนำมาแลกคืนภายในวันที่ 31 มี.ค.นี้   ทั้งนี้เนื่องจากธนาคารกลางอังกฤษ ประกาศจะยกเลิกการใช้งานธนบัตรมูลค่า 5 ปอนด์ แบบเก่าที่ทำจาก "กระดาษฝ้าย" (cotton paper)  ในวันที่ 5 พ.ค.  2560 นี้ โดยซุปเปอร์ริช ไทยแลนด์  (สีเขียว)  ผู้ให้บริการแลกเปลี่ยนเงินตราต่างประเทศรายใหญ่ ประกาศยกเลิกแลกเปลี่ยนธนบัตร 5 ปอนด์แบบเก่าในวันที่1 เม.ย. นี้เท่านั้น   ส่วนธนาคารกรุงไทย แจ้งลูกค้าจะรับแลกธนบัตรใบละ5 รุ่นเก่านี้ จนถึงวันที่ 10 เม.ย  2560 นี้  หลังจากนั้นจะไม่รับแลกคืน นอกจากนี้ซุปเปอร์ริช ไทยแลนด์ แจ้งยกเลิกรับแลกเปลี่ยนเงินสกุลโครนสวีเดน (SEK) รุ่นเก่า มูลค่า 100 และ 500 SEK ตั้งแต่วันที่ 31 มีนาคม 2560 เป็นต้นไป